Ev.br.: 9554/2015

Split, \_\_\_\_\_\_\_\_\_\_\_\_\_\_\_\_ 2015.

Temeljem članka 96. i 97. Zakona o javnoj nabavi („Narodne novine“, broj 90/11; 83/13; i 143/13- dalje u tekstu: Zakon o javnoj nabavi), u otvorenom postupku javne nabave za radove „IZGRADNJA LUKE OTVORENE ZA JAVNI PROMET TROGIR-SOLINE I.A FAZA“ ev.broj nabave: E-MV 4/15 za naručitelja Lučka uprava Splitsko-dalmatinske županije, Prilaz braće Kaliterna 10, 21000 Split, OIB: 27478788865 (dalje u tekstu: Lučka uprava), koju zastupa ravnatelj Lučke uprave , donosi se slijedeća

**ODLUKA O ODABIRU**

1. Kao najpovoljnija ponuda, temeljem kriterija odabira-najniža cijena, u postupku javne nabave IZGRADNJA LUKE OTOVRENE ZA JAVNI PROMET TROGIR-SOLINE I.A FAZA odabrana je ponuda ponuditelja:

**POMGRAD INŽENJERING d.o.o., Stinice 26/B, 21000 Split, OIB: 31765830203**

**Cijena ponude (bez PDV-a): 14.454.927,20 kn**

**Ukupna cijena (sa PDV-om): 18.068.659,00 kn**

2. Sukladno članku 98. st.1. Zakona o javnoj nabavim primjenjuje se rok mirovanja koji iznosi 10 dana od dana dostave Odluke o odabiru. Početak roka mirovanja računa se od prvog sljedećeg dana nakon dana dostave Odluke o odabiru. Nakon isteka roka mirovanja temeljem ove Odluke s odabranim ponuditeljem iz toč.1. izreke sklopit će se ugovor o javnoj nabavi za izvođenje radova IZGRADNJA LUKE OTVORENE ZA JAVNI PROMET TROGIR-SOLINE I.A FAZA.

**Obrazloženje**

Odlukom ravnatelja Lučke uprave Imenovani su ovlašteni predstavnici naručitelja za provedbu otvorenog postupka javne nabave s ciljem sklapanja Ugovora o javnoj nabavi za radove-IZGRADNJA LUKE OTVORENE ZA JAVNI PROMET TROGIR-SOLINE I.A FAZA.

Poziv za nadmetanje Objavljen je u Elektroničkom oglasniku javne nabave : Poziv br.:2015/S-005-00110684- datum obajve u Elektroničkom oglasniku javne nabave u NARODNIM NOVINAMA dana 16.03.2015. godine. Javno otvaranje ponuda održano je 07.04.2015., a pravovremeno su pristigle 2 (dvije) ponude.

Ovlašteni predstavnici naručitelja nakon pregleda i ocjene ponuda utvrđuju da ponuditelj POMGRAD INŽENJERING d.o.o., Stinice 26/B, 21000 Split, OIB: 31765830203, broj ponude ev.br.:5076/15 od 07.04.2015. s cijenom ponude u iznosu 14.454.927,20 kuna bez PDV-a, odnosno cijenom ponude u iznosu od 18.068.659,00 kuna s PDV-om, ima prihvatljivu ponudu, koja u potpunosti zadovoljava sve uvjete iz Dokumentacije za nadmetanje i objave, te temeljem primjene propisnog kriterija najniže cijene za odabir ponude, predlažu donošenje Odluke o odabiru najpovoljnijeg ponuditelja POMGRAD INŽENJERING d.o.o. iz Splita i sklapanje ugovora o javnoj nabavi.

Odabir se temelji na slijedećim činjenicama:

- na prvotnu Odluku o odabiru od dana 15. travnja 2015. godine pod ev.br..5231/2015 a u kojoj je ponuditelj SKLADGRADNJA d.o.o. iz Splita bio izabran za najpovoljnijeg ponuditelja je uložena žalba Državnoj komisiji za kontrolu postupka javne nabave koja je djelomično usvojena te je Rješenjem Državne komisije za kontrolu postupaka javne nabave pod brojem Klasa: UP/II-034-02/15-01/337, Ur.br.:354-01/15-7 od dana 02. lipnja 2015. godine ustanovljeno:

 “ kako je tadašnji odabrani ponuditelj Skladgradnja d.o.o. iz Splita, u ponudi naveo različite iznose za iste radove samo zato što te radove neće izvoditi ponuditelj nego podizvoditelj, i to na ime manipulativnih troškova, odredba prema kojoj ponuditelj mora navesti podatke o dijelu ugovora koji će dati u podugovor znači samo određivanje dijela troškovnika, odnosno stavki koje će izvoditi podizvoditelj. Takvo određivanje dijela ugovora pretpostavlja i cijene koje su u troškovniku iskazane za navedenu stavku i nikako ne mogu biti određene drugačije, odnosno, različito navedene u podacima o podizvoditeljima u odnosu na ponuđenu cijenu u troškovniku koji je sastavni dio ponude, a koja je iskazana i u ponudbenom listu. Sukladno navedenom nije moguće u istoj ponudi iskazati različite cijene, za istu stavku troškovnika bez obzira tko će je izvoditi. Takvi troškovi se bez većih poteškoća za ponuditelja mogu unaprijed ukalkulirati kroz druge stavke troškovnika, s obzirom da u troškovniku nema „samostalne“ stavke koja bi obuhvaćala manipulativne troškove. Odabrani ponuditelj nije postupio sukladno navedenom odgovoru, odnosno, pojašnjenju naručitelja od 23.ožujka 2015. godine čl.87.st.1. Zakona o javnoj nabavi propisuje da se pri izradi ponude ponuditelj mora pridržavati zahtjeva i uvjeta iz dokumentacije za nadmetanje.

S obzirom na izmijenjenu dokumentaciju pod točkom 12.3.1. ustanovljeno je kako je ponuditelj Skladgradnja d.o.o. dostavio potvrde o uredno izvršenim radovima slične ili usporedne veličine i složenosti (kao što je bilo u osnovnoj dokumentaciji za nadmetanje) a ne potvrde o uredno izvršenom istom ili sličnom predmetu nabave na koje je Naručitelj stavio naglasak u izmijenjenoj dokumentaciji. Sukladno tome ponuditelj Skladgradnja nije dokazao tehničku i stručnu sposobnost sukladno točci 12.3.1. dokumentacije za nadmetanje. Navodi se kako niti naručitelj niti odabrani ponuditelj nisu dokazali da se iz dostavljene potvrde odnose na ugovor sličan predmetu nabave. „

S obzirom na Rješenje Državne komisije za kontrolu postupaka javne nabave citiramo: „da postupak pregleda i ocjene ponuda naručitelj nije proveo sukladno odredbama članka 90. st.1 Zakona o javnoj nabavi, ovo državno tijelo, pozivom na odredbu članka 164. st.1.toč.4. Zakona o javnoj nabavi, poništava odluku o odabiru te vraća predmet naručitelju na ponovno postupanje“

U postupku pregleda i ocjene ponuda ustanovljeno je da su stečeni razlozi za odbijanje ponude Skladgradnje d.o.o., iz Splita te je temeljem članka 93.st.1 toč.2., toč.4. Zakona o javnoj nabavi ista i odbijena.

Temeljem članka 95.st.5. Zakona o javnoj nabavi ponovno smo izvršili rangiranje ponuda prema kriteriju za odabir ne uzimajući u obzir ponudu ponuditelja kojeg smo odbili.

Zatraženo je od POMGRAD INŽENJERING d.o.o. produžetak ponude kao i jamstva za uredno ispunjenje ugovora koje su i dostavili te smo temeljem svega navedenog izabrali ponuditelja POMGRAD INŽENJERING d.o.o. koji u potpunosti zadovoljava sve uvjete iz Dokumentacije za nadmetanje i objave.

Razlozi odabira navedenog sukladno članku 98. Zakona o javnoj nabavi primjenjuje se rok mirovanja koji iznosi 10 dana od dana dostave Odluke o odabiru. Početak roka mirovanja računa se od prvog sljedećeg dana nakon dana dostave Odluke o odabiru. Nakon isteka roka mirovanja temeljem ove Odluke s odabranim ponuditeljem iz toč.1 izreke sklopit će se ugovor o javnoj nabavi za radove: IZGRADNJA LUKE OTVORENE ZA JAVNI PROMET TROGIR-SOLINE I.A FAZA.

Temeljem navedenoga, riješeno je kao u izreci ove Odluke.

***Uputa o pravnom lijeku:***

Protiv ove odluke sukladno članku 146. Zakona može se izjaviti žalba u roku od 5 (pet) dana, i to od dana primitka Odluke o odabiru ili odluke o poništenju u odnosu na postupak pregleda, ocjene i odabira ponuda odnosono razloge poništenja. Žalitelj koji je propustio izjaviti žalbu u određenoj fazi otvorenog postupka javne nabave nema pravo na žalbu u kasnijoj fazi postupka za prethodnu fazu.

Žalba se izjavljuje Državnoj komisiji za kontrolu postupaka javne nabave i istodobno predaje naručitelju u pisanom obliku izravno ili preporučenom poštanskom pošiljkom. Žalba se podnosi u dovoljnom broju primjeraka za Državnu komisiju za kontrolu postupaka javne nabave i druge stranke postupka.

 Ravnatelj

Domagoj Maroević, dipl.iur.

PRILOG: ZAPISNIK O PREGLEDU I OCJENI PONUDA EV.BR.: 9527/2015

Dostaviti:

1. Ponuditeljima-svima, preporučeno s povratnicom ili dostavnica

2. Evidencija, ovdje

3. Pismohrana